  Майя Бывальцева Нырысь валысь чотанъёсъя, таяз арын Удмуртиысь 42 выпускникъёс огъя кун экзаменъёсын 100 баллы басьтӥзы. Со сярысь ивортэ элькунысь дышетонъя но тодосъя министерстволэн пресс-службаез. Кылем арен ӵошатыса, 100 бал басьтӥсьёслэн лыдзы 9 адямилы тросгес. Туж шумпотымон, 100 балл басьтӥсьёс каръёсысь (Ижын, Глазкарын, Можгаын, Воткаын) гинэ ӧвӧл, гурт ёросъёсысь но (Алнаш, Балезино, Дэри, Сарапул, Шаркан, Якшур-бӧдья, Яр) Удмуртиысь дышетонъя но тодосъя министерстволэн пресс-службаезСо улосвылын шоръёзо дышетонлэсь ӟечлыксэ возьматэ, пусъемын ивортонын. Берло 5 аръёс ӵоже нырысьсэ ӟуч кылъя 100 балл басьтэмъёс трос — 17 адями, озьы ик элькунысь выпускникъёс нырысьсэ 100 балл басьтӥзы биологияя но географияя. Тямыс адями химияя 100 балл люказ. Рос-прос йылпумъянъёс лэсьтомы 5-тӥ пӧсьтолэзе, куке физикая но кунсьӧр кылъя огъя кун экзаменлы дунъетъёс тодмо луозы Лариса Пластинина, Удмуртиысь дышетонъя но тодосъя министерствоысь шоръёзо дышетонъя управленилэн кивалтӥсезТодэ вайытом, укмысэтӥ классэз йылпумъясь 431 пиналъёс анай кылъя экзамен сётӥзы. 90 адями «витьёс» басьтӥз.  Тегъёс: Дышетон Ижкар Удмуртия экзамен пиналъёс Дышетонъянотодосъяминистерство  